Source: https://www.zakonypreludi.sk/zz/2002-44
Timestamp: 2020-07-09 11:47:19+00:00
Document Index: 13492675

Matched Legal Cases: ['§ 15', 'čl. 1', 'čl. 2', 'čl. 46', 'čl. 141', 'súd ', '§ 3', '§ 3', '§ 15', 'čl. 1', 'čl. 2', 'čl. 12', 'čl. 13', 'čl. 20', 'čl. 46', 'čl. 141', 'čl. 142', '§ 15', 'čl. 1', 'čl. 2', 'čl. 46', 'čl. 141', 'čl. 125', '§ 15']

44/2002 Z. z. Nález Ústavného súdu Slovenskej republiky zo 17. januára 2002 vo veci vyslovenia nesúladu ustanovení... | Aktuálne znenie
44/2002 Z. z.
Nález č. 44/2002 Z. z.Nález Ústavného súdu Slovenskej republiky zo 17. januára 2002 vo veci vyslovenia nesúladu ustanovení § 15a, 15b a 15c zákona Národnej rady Slovenskej republiky č. 189/1993 Z. z. o Fonde detí a mládeže v znení neskorších predpisov s čl. 1 ods. 1 v spojení s čl. 2 ods. 2, čl. 46 ods. 1 a s čl. 141 ods. 1 Ústavy Slovenskej republiky
Čiastka 22/2002
Platnosť od 01.02.2002 do30.11.2003
Účinnosť od 01.02.2002 do30.11.2003
Zrušený 452/2003 Z. z.
Aktuálne znenie 01.02.2002 - 30.11.2003
zo 17. januára 2002
Ústavný súd Slovenskej republiky v pléne zloženom z predsedu Jána Mazáka a zo sudcov Juraja Babjaka, Eduarda Báránya, Alexandra Bröstla, Ľubomíra Dobríka, Ľudmily Gajdošíkovej, Jána Klučku, Lajosa Mészárosa, Štefana Ogurčáka a Daniela Švábyho o návrhu skupiny 31 poslancov Národnej rady Slovenskej republiky, zastúpenej advokátom JUDr. Tiborom Šafárikom, a o návrhu generálneho prokurátora Slovenskej republiky o súlade ustanovení § 3, § 3a ods. 1 až 5, § 15a, 15b a 15c zákona Národnej rady Slovenskej republiky č. 189/1993 Z. z. o Fonde detí a mládeže v znení neskorších predpisov s čl. 1 ods. 1, čl. 2 ods. 2, čl. 12 ods. 1, čl. 13 ods. 1 až 4, čl. 20 ods. 1, 3 a 4, čl. 46 ods. 1,čl. 141 ods. 1 a s čl. 142 ods. 1 Ústavy Slovenskej republiky za účasti Národnej rady Slovenskej republiky, zastúpenej Ing. Ľubomírom Andrassym, poslancom Národnej rady Slovenskej republiky, na ústnom pojednávaní konanom 17. januára 2002 takto
1. Ustanovenia § 15a, 15b a 15c zákona Národnej rady Slovenskej republiky č. 189/1993 Z. z. o Fonde detí a mládeže v znení neskorších predpisov nie sú v súlade s čl. 1 ods. 1 v spojení s čl. 2 ods. 2, čl. 46 ods. 1 a s čl. 141 ods. 1 Ústavy Slovenskej republiky.
Podľa čl. 125 ods. 3 Ústavy Slovenskej republiky dňom vyhlásenia tohto nálezu v Zbierke zákonov Slovenskej republiky strácajú ustanovenia § 15a, 15b a 15c zákona Národnej rady Slovenskej republiky č. 189/1993 Z. z. o Fonde detí a mládeže v znení neskorších predpisov účinnosť. Ak Národná rada Slovenskej republiky neuvedie tieto ustanovenia zákona do súladu s Ústavou Slovenskej republiky, po šiestich mesiacoch od vyhlásenia tohto nálezu v Zbierke zákonov Slovenskej republiky strácajú platnosť.